《喜雪和许海秋独游龙树寺韵 其一》
清代·尹耕云

寸抱久纡郁，及兹一疏散。物象滋悦愉，吾生远愁叹。

京师视万方，形势喻枝干。去冬郊原赭，纬耒望将断。

四山云忽同，后土白已漫。消息管天人，斋宫喜申旦。

作者简介：（?—1877）清江苏桃源人，字瞻甫，号杏农。道光三十年进士，授礼部主事，官至河陕汝道。为御史时，屡陈时政，为镇压太平军及捻军献策。英、法联军犯天津，力主决战。有《心白日斋集》等。